《和申瑶翁咏物十四首 其三 花影》
明代·邓云霄

瑶台仙态自重重，色相元来未是空。暂试新妆临晓镜，更怜残照倚东风。

洛神解佩淩波上，巫女行云度峡中。几向雕兰频想像，蛾眉偏爱月如弓。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。